Omus

Omus er en slekt av løpebiller (Carabidae).

Utseende 
Middelsstore til ganske store (12-21 millimeter), nokså brede, svarte sandjegere. Hodet er stort og bredt med store, runde fasettøyne og store, sigdformede overkjever (mandibler), som de bruker til å gripe byttet. Antennene er forholdsvis korte og trådformede. Munnskjoldet (clypus) er bredere enn avstanden mellom antennene. Brystskjoldet (pronotum) er omtrent så bredt som hodet eller noe smalere, avrundet trapesformet (bredest foran) med markerte sidekanter og bakhjørner. Dekkvingene er forholdsvis korte og rundede, flygevinger mangler. Beina er middels lange og tynne.

Larvene er pølseformede med kraftige ryggplater på bryst (thorax)-segmentene og en kraftig hodekapsel med lange, sigdformede kjever. Beina er middels lange og kraftige. På det åttende kroppsleddet sitter det på ryggen et par kroker som tjener til å forankre larven i sjakten den sitter i.

Levevis 
Disse billene finnes gjerne i overgangssonen mellom skog og enger. De jakter om natten og gjemmer seg om dagen. De kan ikke fly. Livssyklusen tar trolig for det meste tre år.

Utbredelse 
Slekten er utbredt i det vestlige Nord-Amerika, fra det sørlige British Columbia i nord til California i sør.

Systematisk inndeling 
Det finnes ulike artsinndelinger i denne slekten, ulike kilder operer med 5-15 arter.

 Ordenen biller, Coleoptera Linnaeus, 1758
 Underordenen Adephaga
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilie  Sandjegere, Cicindelinae Latreille, 1802
 Stammen Megacephalini
 Slekten Omus Eschscholtz, 1829 
 Omus ambiguus Schaupp, 1884
 Omus angustocylindricus W. Horn, 1913
 Omus audouini Reiche, 1838
 Omus californicus Eschscholtz, 1829
 Omus cazieri Van den Berghe, 1994
 Omus dejeanii Reiche, 1838
 Omus edwardsii Crotch, 1874
 Omus hornii LeConte, 1875
 Omus intermedius Leng, 1902
 Omus laevis G. Horn, 1866
 Omus laticollis Casey, 1916
 Omus puncitfrons Casey, 1897
 Omus sequoiarum Crotch, 1874
 Omus submetallicus G. Horn, 1868
 Omus tularensis Casey, 1909
 Omus vanlooi Nunenmacher, 1940

Litteratur

Eksterne lenker 
 bugguide.net - bildedatabase over nordamerikanske arter
 

Sandjegere
Biller formelt beskrevet i 1829
Canadas insekter
USAs insekter
Dyr formelt beskrevet av Johann Friedrich von Eschscholtz